Tirsdag aften ved 20.40-tiden måtte Nordjyllands Beredskab rykke ud til en brand i et étplans hus på Ravnkildevej i Aalborg Øst. Der var formentlig gået ild i noget mad på et komfur, fortæller indsatsleder Jakob Schmidt, men ingen er kommet til skade fysisk ved branden. Husets enlige beboer, en midaldrende kvinde, kunne selv komme ud af huset og med hjælp af naboer fik hun alarmeret brandvæsenet. Til gengæld er der store ødelæggelse ved komfuret, kombineret med røg-. og sodskader i resten af huset, så kvinden skal være genhuset et stykke tid, fortæller indsatslederen.

Opsummering:
Brandfolk fra Nordjyllands Beredskab måtte tirsdag aften rykke ud til brand i køkkenet på et étplanshus i Aalborg Øst